Aprel

Aprel (Latin: Aprilis) ta e di kuater luna di aña den e kalènder gregoriano i un di e kuater luna ku tin 30 dia."April". Encyclopaedia Britannica. https://www.britannica.com/topic/April Den hemisferio nort, aprel ta wòrdu asosiá ku e temporada di lente, ora ku mata ta floria i temperatura ta subi; den hemisferio sur, e ta e ekivalente di òktober, ku ta den temporada di herfst. 

E signonan di zodiak pa luna di aprel ta Aries (te ku 19 di aprel) y Touro (for di 20 di aprel).

 Nòmber 
E orígen eksakto di e palabra "aprel" no ta konosí. Probablemente e nòmber ta bini di e verbo Latin aperire, ku ta nifiká “habri”, referiendo na e momentu ora mata i flornan ta floresé den temporada di lènte.Harper, Douglas. “April.” Online Etymology Dictionary Un otro teoria ta sostené ku e nòmber ta derivá di un palabra ku ta nifiká "di dos", òf for di un nòmber di kariño di e dios mitológiko griego, Apollo.

 Suceso i selebrashon 
 1 di aprel - tradishonalmente selebrá komo dia di chiste (Hulandes: 1 aprilmop, Ingles: April Fool's Day), kaminda hende ta hasi broma pa otronan kai aden. 
 Bièrnèsantu - djabièrnè promé ku Pasku di Resurekshon of Pasku Grandi.
 Pasku di Resurekshon - den hopi aña e selebrashon kristian di resurekshon di Hesus ta kai den aprel (a base di e kalènder lunar).
 20 di aprel - konmemorashon di e Matansa di aprel.
 22 di aprel – Dia di Tera, un dia internashonal pa promové konsenshi riba medio ambiente.
 27 di aprel – Dia di Rei den Reino Hulandes, selebrá riba e fecha natal di rei Willem-Alexander."Koninkrijksdag - Koningsdag 27 april", Rijksoverheid.nl.
 30 di aprel – te aña 2014 tabatin Dia di la Reina (Koninginnedag) den Reino Hulandes, selebrá pa reina Juliana i despues pa reina Beatrix.
 30 di aprel - Dia di Rincon, un dia pa selebrá kultura, tradishon i historia di Rincon, Boneiru. 

Kategoria:Aprel